Γιώργος Κωστίκος

Ο Γιώργος Κωστίκος (Τασκένδη, 26 Απριλίου 1958) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του επιθετικού. Ασχολήθηκε μετέπειτα με την προπονητική και εργάζεται σήμερα ως σκάουτερ στον ΠΑΟΚ.

Βιογραφικά στοιχεία
Γεννήθηκε στην Τασκένδη, ως παιδί πολιτικών προσφύγων που είχαν φύγει από την Ελλάδα το 1949 μετά τον εμφύλιο πόλεμο. Σε ηλικία 6 ετών επέστρεψε με την οικογένεια του στη χώρα. Είναι ο μικρότερος αδερφός του τερματοφύλακα Αλέκου Κωστίκου, ο οποίος σκοτώθηκε σε τροχαίο δυστύχημα το 1991 σε ηλικία 38 ετών. Ο υιός και συνονόματος του, Γιώργος Κωστίκος, είναι ποδοσφαιριστής και αγωνίζεται ως μέσος.

 Καριέρα ποδοσφαιριστή 
 Σε συλλογικό επίπεδο 
Ξεκίνησε την ενασχόληση του με το ποδόσφαιρο στον Πιερικό. Στις 7 Οκτωβρίου 1973, σε ηλικία 15 ετών, πραγματοποίησε το ντεμπούτο του με την ομάδα της Κατερίνης σε αγώνα που διεξήχθη στον Πολύγυρο, απέναντι στην τοπική Νίκη, για το πρωτάθλημα της Β΄ Εθνικής Κατηγορίας. Το καλοκαίρι του 1977 αποκτήθηκε από τον ΠΑΟΚ με τον οποίο πανηγύρισε το Πρωτάθλημα το 1985 έχοντας τη χρονιά εκείνη 8 τέρματα σε 18 συμμετοχές. Αγωνίστηκε με την ασπρόμαυρη φανέλα του Δικέφαλου του Βορρά για εννέα χρόνια, καταγράφοντας συνολικά 97 τέρματα σε 294 συμμετοχές σε όλες τις διοργανώσεις, με 78 τέρματα σε 233 συμμετοχές στο Πρωτάθλημα, 15 τέρματα σε 44 συμμετοχές στο Κύπελλο και 4 τέρματα σε 17 συμμετοχές στις ευρωπαϊκές διοργανώσεις.

Το καλοκαίρι του 1986 έμεινε ελεύθερος από τον ΠΑΟΚ και αποκτήθηκε από τον Ολυμπιακό, με τον οποίο στέφθηκε το 1987 πρωταθλητής Ελλάδας. Την επόμενη χρονιά φόρεσε τη φανέλα του Διαγόρα Ρόδου, όπου και έκλεισε πρόωρα την καριέρα του σε ηλικία 30 ετών. Συνολικά αγωνίστηκε σε 323 αγώνες πρωταθλήματος, πετυχαίνοντας 102 τέρματα.

 Στην Εθνική Ελλάδας 
Στις 23 Μαρτίου 1977, σε ηλικία μόλις 18 ετών, έγινε διεθνής με την Εθνική Ελλάδας, στην εκτός έδρας φιλική αναμέτρηση εναντίον της Τσεχοσλοβακίας. Αγωνίστηκε με τα γαλανόλευκα συνολικά 35 φορές, σκοράροντας 3 τέρματα. Συμμετείχε στην αποστολή που επέλεξε ο Αλκέτας Παναγούλιας για το Euro 1980 που διεξήχθη στην Ιταλία, όπου αγωνίστηκε και στους τρεις αγώνες της Εθνικής στη διοργάνωση.

 Στατιστικά στοιχεία ανά περίοδο 
Με συλλόγους
 Σύλλογος  Κατηγορία  Περίοδος  Συμμετοχές  Τέρματα Πιερικός Α΄ Εθνική  1975–76  17  3 1976–77  34  10 Σύνολο5113ΠΑΟΚ Α΄ Εθνική  1977–78  25  0   1978–79  30  10   1979–80  29  16   1980–81  24  9   1981–82  34  18   1982–83  32  5   1983–84  27  7   1984–85  18  8   1985–86  14  5  Σύνολο23378Ολυμπιακός Α΄ Εθνική  1986–87  15  5  1987–88 (α')  5  0  Σύνολο205Διαγόρας Ρόδου  Α΄ Εθνική  1987–88 (β')  19  6  Σύνολο καριέρας323102

Με την Εθνική
ΈτοςΣυμμετοχέςΤέρματα197710197920198090198182198280198351198420Σύνολο353

+ Τα τέρματα του Κωστίκου με την ΕθνικήNo.ΗμερομηνίαΤόπος ΔιεξαγωγήςΑντίπαλοςΣκορΑποτέλεσμαΔιοργάνωση128 Ιανουαρίου 1981Γήπεδο Χαριλάου, Θεσσαλονίκη Λουξεμβούργο2–02–0Προκριματικά Μουντιάλ 1982229 Απριλίου 1981Πόλιουντ Στάντιουμ, Σπλιτ Γιουγκοσλαβία1–51–5Προκριματικά Μουντιάλ 1982315 Μαΐου 1983Στάδιο Φέρεντς Πούσκας, Βουδαπέστη Ουγγαρία2–13–2Προκριματικά Ευρ. Πρωταθλήματος 1984

 Καριέρα προπονητή 
Μετά την αποχώρησή του από την ενεργό αγωνιστική δράση ξεκίνησε καριέρα προπονητή, έχοντας εργαστεί σε Πιερικό, Λεβαδειακό, Κοζάνη, Ναυπακτιακό Αστέρα, Εθνικό Πειραιώς, Εθνική Ελλάδας Κ-19, ΠΑΟΚ, Νέα Σαλαμίνα Αμμοχώστου, Απόλλωνα Καλαμαριάς και Βέροια. Από το 2012, εργάζεται στον ΠΑΟΚ ως επικεφαλής του τμήματος ανίχνευσης και αξιολόγησης ποδοσφαιριστών (σκάουτερ).

 Τίτλοι 
ΠΑΟΚ
 Πρωτάθλημα Ελλάδας: 1984–85

Ολυμπιακός
 Πρωτάθλημα Ελλάδας: 1986–87
 Σούπερ Καπ Ελλάδας: 1987

 Παραπομπές 

 Εξωτερικοί σύνδεσμοι 
EU-football.info - Ο Γιώργος Κωστίκος με την Εθνική
 Η καριέρα του Γιώργου Κωστίκου στο national-football-teams

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Πιερικού
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Πιερικού
Κατηγορία:Προπονητές ποδοσφαίρου ΠΑΟΚ
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου Απόλλων Καλαμαριάς
Κατηγορία:Προπονητές ποδοσφαίρου Εθνικού Πειραιώς
Κατηγορία:Προπονητές ποδοσφαίρου Λεβαδειακού
Κ
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Προπονητές Σούπερ Λιγκ Ελλάδας